सभी पात्र, संगठन और स्थान काल्पनिक हैं
बाल कलाकारों का फ़िल्मांकन प्रसारण दिशा-निर्देशों के तहत किया गया है
बाएँ मुड़ने का संकेत पैदल यात्री संकेत
क्या तुम मेरे यहाँ आकर रहना चाहोगी?
मेरे घर पर रहो।
एपिसोड 7
-श्री. नोह? -हाँ।
तुमने कुछ खाया?
फ़्रिज में कुछ सामान है। बेझिझक ले लो।
मेरे घर पर कुछ भी नहीं है। मुझे बुरा लग रहा है।
क्या मैं तुम्हारे लिए कुछ ले आऊँ?
कोई बात नहीं। सब ठीक है।
मैं कुछ मंगवा लूँगा।
चलो एक-दूसरे के घर को अपना समझें
और आराम से रहें।
धन्यवाद।
कोई बात नहीं।
अलविदा।
यह फ़्रिज प्यारा है।
इसके अंदर की चीज़ें भी।
शायद उसे टोस्ट पसंद है।
वह इस तरह कैसे रह रही थी?
लगता है उसके पास टोस्टर नहीं है।
क्या तुम मेरे यहाँ आकर रहना चाहोगी?
मेरे घर पर रहो।
और मैं तुम्हारे घर रहूँगा, सुश्री कैंग।
ओह, मेरा मतलब था हमें घर अदला-बदली कर लेनी चाहिए।
क्या?
मेरी भी अपने घर से कोई अच्छी यादें नहीं जुड़ी हैं।
वैसे, तुम्हारी स्थिति जितनी बुरी तो नहीं है।
लेकिन तुम्हें तकलीफ़ होगी, क्योंकि मेरे घर में कुछ भी नहीं है।
कोई बात नहीं।
इसके अलावा, हमारे घर एक ही इमारत में हैं और समान माप के हैं।
तो इनका मूल्य भी लगभग बराबर ही होगा।
इसमें कोई जटिलता नहीं है।
हम बस तब तक घर बदल रहे हैं जब तक हममें से कोई अपना घर बेच न दे।
क्या ख़याल है तुम्हारा?
तो क्यों न एक महीने के लिए रहें?
"एक महीने के लिए रहें?"
मैंने तो असल में कई बार सोचा
कि तुरंत वहाँ से निकल जाऊँ।
लेकिन बिना किसी योजना के छोड़ना सही नहीं होता।
-तो अभी निकल जाओ वहाँ से? -अभी?
-तुम नहीं जाना चाहती? -बात वो नहीं है।
बस यही कि यह योजना नहीं थी।
कहते हैं, योजनाएँ बिना बताए बदल जाती हैं।
सही है।
ज़िंदगी कब योजना के मुताबिक़ चली है?
यहाँ कितना ख़ालीपन है।
या तो मुझे इसे हटाना होगा या कुछ रखना होगा।
अच्छा है।
अगली बार मैं अपनी कुर्सी लेकर आऊँगी।
अरे, रुको।
मेरे पास तो घर में तकिया भी नहीं है।
मुझे इतनी रात में आवाज़ नहीं करनी चाहिए।
मैं कल कर लूँगा।
यह सही नहीं है।
अरे नहीं, मेरे पास घड़ी भी नहीं है।
क्या मैं कॉल करूँ…
शायद संदेश भेजना बेहतर होगा, है ना?
"अगर किसी तरह तुम…
अब भी जाग रहे हो…"
अरे।
अच्छा हुआ, तुम अब भी जाग रहे हो।
मैं अपनी गाड़ी से चार्जर लेने जा रहा था।
और तुम?
मुझे लगा कि तुम्हें तकिए की ज़रूरत होगी।
धन्यवाद।
तुम यहाँ आ ही गई हो, तो जो कुछ चाहिए ले लो।
-तो अगर तुम्हारी इजाज़त हो… -ठीक है।
यह रहा।
अगर मैं अभी ऊपर गया, तो शायद वह असहज महसूस करे।
तो फिर, मैं भी…
मुझे इस मोशन सेंसर लाइट की मरम्मत करनी होगी।
सुश्री कैंग, तुम वापस नहीं आई हो, है ना?
मैं हूँ।
मैं अपने ही घर में दबे पाँव क्यों चल रहा हूँ?
देखते हैं…
कौन सी पहनूँ?
ठीक है।
यह सबसे अच्छी है।
मैं अब जा रहा हूँ।
नहीं, रुको! मैं हूँ!
-सुश्री कैंग, मैं हूँ। -क्या?
माफ़ करना, मुझे नहीं पता था कि तुम यहाँ हो।
उस बैग में ईंटें हैं क्या?
बिल्कुल नहीं।
मैं तो बस इसे लेने आया था।
एक नया कल शुरू हो चुका है।
सही कहा। हम आम तौर पर इसे "आज" कहते हैं।
ओह, हाँ, सही कहा।
तुम सही कह रहे हो।
मैं…
मोशन सेंसर खराब है।
ठीक है।
तो तुम…
तुम इसे जला कर रख सकती हो।
समझ गई। ठीक है।
मुझे पहले ही बता देना चाहिए था।
-मैं जा रहा हूँ। -ठीक है।
ठीक है।
शुभ रात्रि, सुश्री कैंग।
-ठीक है। -अलविदा।
निम्नांकक कैंग हैन-देयुल
क्या तुम घर पहुँच गए? तुम्हारे सिर का क्या हाल है?
बीमांकक नोह कि-जून
थोड़ा दर्द है, लेकिन ज़्यादा नहीं
और तुम? तुम्हें जो चाहिए था मिल गया?
वैसे, क्या तुम टोस्टर इस्तेमाल करने वाले हो?
मुझे यहाँ नहीं मिला, तो अगर तुम इस्तेमाल नहीं कर रहे हो…
जाने दो, मैं बस पूछ रही थी। तुम इस्तेमाल कर सकते हो, श्री. नोह।
तुम्हें अपने ही टोस्टर को लेकर इतना शिष्ट होने की ज़रूरत नहीं
मैं इसे इस्तेमाल नहीं करूँगा। मैं बाद में ले आऊँगा तुम्हारे पास।
ठीक है। अगर तुम्हें कुछ भी चाहिए हो, तो कभी भी संदेश भेज सकती हो।
और उस समय लिफ़्ट पकड़ने के लिए धन्यवाद।
ठीक है। अगर तुम्हें कुछ भी चाहिए हो, तो कभी भी संदेश भेज सकती हो।
ठीक है। मीठे सपने।
नहीं।
ठीक है।
वाह, यह मेरा तकिया है।
चंद्रमा पर उकेरी गई छवियाँ
किसी ख़रगोश के बारे में परीकथा नहीं हैं।
वे गड्ढे हैं जो गिरे हुए उल्कापिंडों द्वारा बने हैं।
अधिकांश उल्कापिंड जो पृथ्वी की ओर गिरते हैं
या तो वायुमंडल में प्रवेश करते ही जल जाते हैं,
या यदि वे बच जाते हैं, तो महासागर में जा गिरते हैं।
कुछ ब्रह्मांडीय आपदाएँ…
ऐसे निशान छोड़ जाती हैं जो ताज़ा और स्पष्ट रहते हैं
हज़ारों साल बाद भी।
मुझे यहाँ तुरंत एक बिस्तर लगवाना होगा।
अब सो जाते हैं।
सुप्रभात।
अलार्म प्रश्न
मैं इसे कैसे…
मुझे लगा तुम्हें इसकी ज़रूरत होगी।
मुझे सच में ज़रूरत है।
लगता है कि तुम्हारी नींद अच्छी रही।
लाओ, इसे मैं रख लेता हूँ।
काम के लिए तैयार हो जाओ। मैं नीचे तुम्हारा इंतज़ार करूँगा।
धत्त तेरी…
सुश्री कैंग, इधर। अंदर आओ।
कैसी नींद आई? क्या बिस्तर आरामदायक था?
-मैं अच्छी तरह सोई। -अच्छा है।
सुबह की मदद के लिए धन्यवाद।
मुझे पता है तुम जानकर ही अलार्म बंद करने आए थे।
अब मैं जेयॉन-माह्न को तो वहाँ भेज नहीं सकता था, है ना?
अरे, यह मेरा पसंदीदा थरमस है।
तुम्हें कैसे पता?
सच में? बस यूँ ही मेरी नज़र पड़ गई।
लगता है कि हमारी पसंद काफ़ी मिलती-जुलती है।
इसे आज़माओ और देखो क्या हमारा स्वाद भी मिलता-जुलता है।
यह वाकई बहुत अच्छा है।
तुमने यह कब बनाया?
सुश्री कैंग, आराम से खाओ।
ठीक है।
-चलते हैं। -चलो।
-क्या तुम कॉफ़ी लोगी? -ज़रूर।
कॉफ़ी बहुत बढ़िया है।
सच में? इसका स्वाद कड़क है?
थोड़ा और कड़क हो सकता है।
-ठीक है। मैं इसका ध्यान रखूँगी। -ठीक है।
तो अब तुम दोनों काम पर साथ आ रहे हो?
तुम दोनों के बीच क्या चल रहा है?
हम पहले ऊपर जाते हैं, सुश्री जेयॉन।
चलो।
साथ काम पर आने का मतलब है सिर्फ़ सहकर्मी से कुछ ज़्यादा होना, सही?
तुम्हारा क्या विचार है, श्री. आह्न?
वैसे, शायद वे गाड़ी में साथ आए होंगे।
तुम्हें कैसे पता चला कि मैं ही हूँ?
मैंने तुम्हारी खुशबू पहचान ली, श्री. आह्न।
तुम अभी बहुत प्यारे लग रहे हो, तुम्हें पता है?
कहते हैं कोई प्यारा लगे, तो बात बन गई।
बस एक मिनट!
-माफ़ कीजिए। -क्षमा कीजिए।
क्षमा कीजिए।
मुझे खेद है।
क्षमा कीजिए।
ठीक है।
क्या हम अंदर जाने से पहले बात कर सकते हैं?
मुझे माफ़ कर दो, सुश्री कैंग,
तुम्हें असहज स्थिति में डालने के लिए।
कोई बात नहीं।
यह सिर्फ़ तुम्हारी वजह से नहीं है, श्री. नोह।
तो क्या हमें
अपने रिश्ते को कोई नाम देना चाहिए?
अगर खुले सवाल कठिन लगें, तो हम इसे 1 से 5 के पैमाने पर परख सकते हैं।
कृपया निम्न प्रश्नों का उत्तर दें
"ऊपर" या "नीचे" कहकर, हमारे रिश्ते को परिभाषित करने के लिए।
जी, देवीजी।
नंबर एक, पड़ोसी।
ऊपर।
नंबर दो, सहकर्मी।
ऊपर।
नंबर तीन, दोस्त।
ऊपर।
नंबर चार…
नंबर चार है…
नीचे।
मुझे अफ़सोस है। यह कहीं तीन और चार के बीच में है,
लेकिन मुझे इसके लिए कोई सही नाम नहीं सूझ रहा।
क्योंकि हमारा रिश्ता थोड़ा अस्पष्ट है।
तो चलो इसे मद्धम क्षेत्र बुलाते हैं।
मद्धम क्षेत्र?
हाँ।
-यह तो कमाल का है। -तुम्हें पसंद आया?
फ़िलहाल।
बढ़िया।
तो, जब तक हमें अपना नंबर चार नहीं मिल जाता, हम अपने रिश्ते को मद्धम में रखते हैं।
ठीक है। फिर…
मैं "मद्धम" बनूँगी।
तो मैं "क्षेत्र" बनूँगा।
और "मद्धम" के ठीक बगल में रहूँगा।
अरे!
मुसीबत आ गई है।
-क्यों? क्या हुआ? -क्या हुआ?
सुश्री वू सियॉन-ही ने बीमा दावा दायर किया है।
-क्या? -क्या?
वह तलाक़ के काग़ज़ात दाख़िल कर रही हैं!
-रुको एक मिनट। -अभी जाँच करो!
वह पहले बीमा खरीदने वाली सूची या उच्च जोख़िम समूह सूची में नहीं है।
वह हमारी नवीनतम आवेदक हैं।
वह बीमा दावा दायर नहीं कर सकती क्योंकि 90-दिन की प्रतीक्षा अवधि है।
-सही। -तुम्हें समझ नहीं आ रहा।
क्या तुम्हें लगता है कि मुझे यह पहले से नहीं पता?
छह महीने की अवधि में शून्य प्रतिशत तलाक़ दर का क्या?
इससे कोई फ़र्क नहीं पड़ता कि वे अभी तलाक़ लेते हैं या 90 दिनों के बाद।
तुम इसके बारे में क्या करने वाले हो?
उन्होंने तलाक़ के कागज़ात पर दस्तख़त कर दिए हैं और अभी अदालत में हैं!
यह वक़्त यहाँ बैठे रहने का नहीं है!
-नहीं, यह नहीं हो सकता! -नहीं, सर!
-नहीं! -अभी जाओ!
तुम्हारे पास मफ़लर उठाने का समय नहीं है! मुझे मजबूर मत करो तुम्हारे पीछे दौड़ने के लिए!
अभी तुरंत निकलो!
कोरिया का सर्वोच्च न्यायालय
वे कहाँ हो सकते हैं?
निवेदन कक्ष में पूछते हैं और फिर उन्हें ढूँढ़ने के लिए अलग-अलग हो जाते हैं।
लेकिन हमें नहीं पता कि वे दिखते कैसे हैं।
जो भी 70 या उससे अधिक के दिखते हों, उन्हें पकड़ लो…
लगता है मैंने उन्हें ढूँढ़ लिया।
कहाँ?
यही तो तुम चाहती थी।
मैंने तुम्हें वही दिया जो तुम चाहती थी, समझी?
धन्यवाद।
तुमने कभी मेरी बात नहीं मानी, लेकिन अब मान ली।
कम से कम तुम मुझसे माफ़ी तो माँग सकती हो।
तुम कितनी ज़िद्दी औरत हो!
बिल्कुल सही।
तो ऐसी बेवकूफ़ औरत के साथ मत रहो जो तुम्हें समझती ही नहीं।
जाओ, कोई जवान, होशियार औरत ढूँढ़ो
जो प्यारी और स्नेहशील हो।
अब मैं भी आज़ाद होकर जीने वाली हूँ।
आज़ाद होकर?
क्या तुमने कहा आज़ाद होकर?
हे भगवान। शांत हो जाओ इससे पहले कि बेहोश हो जाओ।
ख़ुद को इतना ज़्यादा मत थकाओ।
चलो घर चलते हैं।
इसे क्या हो गया?
जान, घर पर खाना बना है क्या?
अगर तुम्हारा रक्त शर्करा स्तर कम हो रहा है तो अभी खा लेते हैं।
रहने दो।
तुम्हें तो बाहर का खाना भी पसंद नहीं।
अब अचानक इतना दिखावा मत करो कि तुम्हें परवाह है।
मुझे लगता है कि उन्होंने पहले ही तलाक़ के कागज़ात जमा कर दिए हैं।
हम बर्बाद हो गए। सबकुछ बर्बाद हो गया।
चलो चलते हैं।
निकलो। बस निकल जाओ।
मुझे तुमसे बात नहीं करनी।
तुम इसके बारे में क्या करने वाले हो?
मुझे बताओ कि तुम क्या करोगे!
मैं बहुत तनाव में हूँ।
हमारे पास अब भी चार हफ़्ते बचे हैं।
सुश्री जेयॉन।
नमस्ते, मैडम। मुझे खेद है।
धत्त तेरी।
यह बहुत गंभीर मामला है, मैडम।
एक वयोवृद्ध तलाक़ सिर्फ़ 10 या 20 साल बाद नहीं होता, मैडम।
इसीलिए मेरे पास तुम जैसे बुद्धिमान लोग यहाँ हैं।
अपने दिमाग़ लगाओ और कोई समाधान निकालो।
हमें चार हफ़्तों की प्रतीक्षा अवधि के भीतर उनका मन बदलना होगा।
-चलो बैठक करते हैं। -हाँ, मैडम।
हम चार हफ़्तों में उनका मन कैसे बदल सकते हैं?
तुम अंदर क्यों नहीं आ रहे?
-शराफ़त से मेरे पीछे आओ! -हम आ रहे हैं।
तुम सब जो मंडरा रहे हो, अंदर आओ, अभी!
-जी, सर। -चलो चलते हैं।
बीमाधारक व्यक्तिगत जानकारी
वह पहले बीमा खरीदने वाली सूची या उच्च-जोख़िम समूह सूची में नहीं है,
तो शायद तलाक़ अचानक लिया गया हो।
लेकिन तलाक़ का मसला ऐसा है कि यह कभी भी अचानक नहीं होता।
किस आधार पर?
अगर तुमने कभी तलाक़ लिया होता, तो समझती।
यह वयोवृद्ध तलाक़ के मामलों में और भी ज़्यादा सच होता है।
उन्होंने साथ में कितने ही तरह की कठिनाइयाँ झेली होंगी।
ख़ैर, जाने दो। अच्छा है।
ठीक है, फ़िलहाल आगे बढ़ते हैं।
वह उच्च जोख़िम समूह की सूची से कैसे बच गईं?
ऐसा तभी हो सकता था अगर उनका तलाक़ लेने का इरादा था ही नहीं।
उन्होंने साथ में तलाक़ के कागज़ात जमा किए,
लेकिन तुम कह रही हो कि उन्होंने सच में ऐसा करना नहीं चाहा?
किस आधार पर?
जब उन्होंने कागज़ात जमा किए,
हमने उन्हें साथ में घर जाते देखा, मानो यह उनके लिए बहुत ही स्वाभाविक बात हो।
मानो जैसे कि वे सुई और धागा हों।
वे लगातार तलाक़ की बात कर रहे थे,
लेकिन ऐसा नहीं लगा कि वे इस बात को सच में महसूस कर रहे थे।
आज़ाद होकर?
हे भगवान। शांत हो जाओ इससे पहले कि बेहोश हो जाओ।
जान, घर पर खाना बना है क्या?
अगर तुम्हारा रक्त शर्करा स्तर कम हो रहा है तो अभी खा लेते हैं।
तुम सही कह रही हो।
इसका कोई मतलब नहीं बनता।
अगर वे सच में तलाक़ नहीं लेना चाहते थे, तो कागज़ात क्यों भरे?
रुको, क्या तुम्हें लगता है कि वे भुगतान के लिए ऐसा कर रहे हैं?
अगर ऐसा होता, तो जमा करने से पहले उन्होंने प्रतीक्षा अवधि पर विचार किया होता।
नहीं।
सही। किसी भी हाल में यह अजीब है।
इस उम्र में उन्होंने तलाक़ बीमा के लिए आवेदन किया, ये भी अपने आप में अजीब है।
उन्हें तलाक़ बीमा के बारे में पता भी कैसे चला?
यही तो मैं कह रहा हूँ।
वो इसलिए कि…
-यह क्या है? -हे भगवान!
क्या?
कौन हो तुम?
शांत हो जाओ।
-यह कौन है? -चीज़ें इतनी तेज़ी से हो रही थी
कि मैं सबको इससे मिलाना भूल गया।
यह एक जूनियर सहकर्मी है जो बीमा क्षेत्र में काम करता है।
शांत हो जाओ। वापस आओ और बैठ जाओ।
अरे, हैलो कहो। यह हमारी वरिष्ठ प्रबंध निदेशक हैं।
और ये हमारे दल के सदस्य हैं।
नमस्ते, सभी को।
मैं नाह्म चाँग-ही हूँ, और स्सांगमुन-डोंग में बीमा बेचता हूँ।
-मैं आपके साथ काम करने के लिए उत्सुक हूँ। -तुमसे मिलकर अच्छा लगा।
-बैठ जाओ। -तुम ठीक हो?
बैठ जाओ। हमारे पास समय कम है और हमें यह बैठक ख़त्म करनी है।
सुश्री जेयॉन, कृपया जारी रखें।
यह यहाँ क्यों है?
मामला यह है कि हमारे पास कुछ अस्वीकृत मामले थे…
श्री. ना।
मैं इसे सीधे उसी से सुनना पसंद करूँगी।
हाँ, मैडम। मुझे खेद है।
श्री. ना ने मुझसे कहा था
कि उन दो अस्वीकृत मामलों की भरपाई करूँ।
तो?
तो मैंने कर दिया।
क्या कर दिया?
मैंने ही सुश्री वू से तलाक़ बीमा पर दस्तख़त करवाया था।
बेड़ा गर्क।
संदेश, संदेश, संदेश
ऊर्जावान और रोमांचक गायन कक्षा
मुझे भेजो एक संदेश, संदेश, संदेश
-सिर्फ़ मुझे -सिर्फ़ मुझे
-कृपया एक संदेश भेजो मुझे -कृपया एक संदेश भेजो मुझे
-क्या तुम जिज्ञासु हो कि मैं क्या करता हूँ? -क्या तुम जिज्ञासु हो कि मैं क्या करती हूँ?
-तो एक संदेश भेजो मुझे -तो एक संदेश भेजो मुझे
-अगर तुम जानना चाहती हो कि मैं क्या सोच रहा हूँ -अगर तुम जानना चाहते हो कि मैं क्या सोच रही हूँ
-तो तुम्हें… -तो तुम्हें…
बस एक पल, कृपया।
उनके आँसू पोंछने दो, फिर हम जारी रखेंगे।
सुश्री वू मेरी गायन कक्षा की छात्रा हैं।
हम एक जोशीला गीत गा रहे थे, जब वह रोने लगी।
धन्यवाद।
क्या आप अब ठीक महसूस कर रही हैं?
मेरी 30 साल पुरानी दोस्त ने मुझे मैसेज भेजा,
जिसमें लिखा था कि उसका घर ज़ब्त होने वाला है।
मैं उसकी मदद करने से कैसे मना कर सकती थी?
दोषी व्यक्ति तो वह है, जिसने मुझे धोखा देने की योजना बनाई।
लेकिन वह केवल मुझे ही इस सब के लिए क्यों दोषी ठहरा रहा है?
पता चला कि वह एक घोटाले की शिकार हो गई थीं।
किस्मत से, उनका कोई पैसा नहीं गया।
लेकिन उनके पति ने इस पर उन्हें बहुत ताने मारे।
वह बार-बार कहता है कि मैं बेवकूफ़ हूँ या मूर्ख हूँ।
वह कहता है मुझसे चिढ़ता है और मुझे नीचा दिखाता है।
सिर्फ़ इसलिए कि वह पैसे कमाता है,
वह मुझे केवल अपनी पत्नी के रूप में देखता है, जो खाना बनाती है और घर का काम करती है।
मैं एक नौकरानी के अलावा कुछ भी नहीं।
अगर मैं कर सकती, तो अभी तलाक़ ले लेती।
मैडम, ऐसा मत कहिए।
यह आपके साथ और भी ज़्यादा नाइंसाफ़ी होगी।
सोचिए, आपने कितने अरसे से उन्हें झेला है।
जब तक आपके पास ऐसा कुछ न हो।
"'तलाक़ बीमा?"
इतने लोगों में से तुम्हें वही…
मुझे लगा कि आपको बस नंबर चाहिए थे।
सही कहा।
मैं ही क्यों?
मुझे बहुत अफ़सोस है, सुश्री जेयॉन।
लेकिन फिर भी,
सिर्फ़ एक घोटाले के कारण तलाक़ लेना समझ में नहीं आता।
घोटाला तो बस एक बहाना था। यह तो कभी न कभी होने ही वाला था।
बिल्कुल सही।
श्री. यॉन्ग-क्यू बहुत कंजूस और ज़िद्दी हैं,
और वह सुश्री वू को हमेशा नीचा दिखाते रहते हैं।
लेकिन केवल श्री. यॉन्ग-क्यू ही दोषी नहीं हैं,
क्योंकि सुश्री वू ने कई ग़लत आर्थिक फ़ैसले लिए हैं।
वह बहुत दयालु हैं, इसलिए वह दूसरों की ज़मानत ले लेती हैं
और लोगों को पैसे उधार देती हैं।
हे भगवान!
अफ़सोस, यह दरार कुछ ज़्यादा ही गहरी है।
नोह कि-जून, अब हमें क्या करना चाहिए?
तुम इसे ठीक कर सकते हो, है ना?
अब जब हमें स्थिति की पूरी समझ है,
सुश्री जो और मैं सुश्री वू सियॉन-ही से मिलने जाते हैं।
ठीक है, बढ़िया।
ठीक है, फिर श्री. आह्न और मैं पति से मिलते हैं।
-नहीं, तुम श्री. यॉन्ग-क्यू से नहीं मिल सकते। -क्यों नहीं?
उन्हें पता चला कि सुश्री वू ने बीमा पॉलिसी ली है, तो वह गुस्से से पागल हो जाएँगे।
वह उन्हें फिर से बेवकूफ़ी करने के लिए डाँटेंगे।
और अगर उन्हें पता चला कि यह तलाक़ बीमा है,
तो इससे उन्हें और भी मन होगा तलाक़ लेने का।
मैं समझ गया।
अगर मुझे पता चले कि मेरी पत्नी ने तलाक़ बीमा लिया है…
सिर्फ़ इस ख़याल से ही मुझे दहशत होती है।
चलो भी, सर।
ऐसा कुछ हुआ भी नहीं। चिंता मत करो।
ऐसा नहीं है कि उस बुढ्ढ़ी ने सच में ऐसा किया।
गधे कहीं के, तुम उन्हें बुढ्ढ़ी नहीं बुला सकते।
माफ़ करना। मेरा मतलब था श्रीमती ली
श्री. ना।
मुझे माफ़ कर दो, सुश्री जेयॉन।
फिर हम पति से मिलने की औपचारिक योजना को टाल देते हैं।
पहले हमें स्थिति को समझना पड़ेगा।
कैसे?
श्री. ना, तुम्हारे अंदर दबा हुआ ग़ुस्सा है।
तुम्हारी गर्दन की हड्डी खिसक गई है।
और मेरे लिए…
मेरी कमर में मोच आ गई।
ओन्साएम कोरियाई औषधि चिकित्सालय
-वे ऊपर रहते होंगे। -सही कहा।
लेकिन कहाँ है…
देखो।
मुझे लगता है वही हैं।
-चलें? -चलो, देखते हैं।
मैडम!
तुम्हारी तरह हर कोई रोज़ किराने की ख़रीदारी और खाना पकाने का झंझट नहीं करता।
डॉ. पाक कितने ख़ुशक़िस्मत हैं।
-बस अब तारीफ़ बंद करो। -जी, मैडम।
वैसे, डॉ. पाक आजकल कहाँ जा रहे हैं?
वह काफ़ी बाहर जाने लगे हैं।
-सच में? -हाँ।
वह इतने जोशीले लगते हैं, जैसे उन्होंने समय को पीछे मोड़ दिया हो।
वह और जवान लगने लगे हैं।
वह हमेशा से ऐसे ही थे।
इसीलिए तुम्हें भी अपने हुलिए पर ज़्यादा ध्यान देना चाहिए।
एक डॉक्टर की पत्नी होने के नाते, तुम्हारा पहनावा बेहतर होना चाहिए।
पुरुष, चाहे किसी भी उम्र के हों, हमेशा जवान लड़कियों को पसंद करते हैं।
बकवास बंद करो।
जी, मैडम।
जाने से पहले तुम अंदर आकर एक गरम चाय क्यों नहीं पी लेतीं?
-क्या? -मेरे साथ चलो।
बस जल्दी से आ जाओ।
-चलो उनके पीछे चलते हैं। -ठीक है।
श्री. ना डेय-बॉक, डॉक्टर अब आपको देखेंगे।
निर्देशक पाक यॉन्ग-क्यू
नमस्ते, सर।
-इधर आइए, कृपया। -जी, सर।
हे भगवान, यह…
तुम्हारे चेहरे का रंग ऐसा क्यों है?
तुम अब भी जवान हो, लेकिन इतने थके-हारे लग रहे हो।
आप सच में एक अद्भुत डॉक्टर हैं, जैसा कि लोग कहते हैं।
क्या आप पहली बार देखकर ही यह सब बता सकते हैं?
और जानने के लिए मुझे जाँच करने की ज़रूरत है।
-मुझे अपना हाथ दो। -जी, सर।
तुम्हारा सूर्य प्रतान किसी चीज़ से अवरुद्ध है।
क्या तुम्हारा दिल कभी-कभी तेज़ धड़कता है?
जी, सर। ऐसा होता है।
तुम्हें अच्छी नींद नहीं आती,
और अगर जल्दी उठ जाओ, तो चक्कर आते हैं।
और चाहे तुम कितनी भी देर सो लो, फिर भी तुम्हें सिरदर्द होता है।
जी, बिल्कुल सही।
तुम्हारे अंदर दबा हुआ ग़ुस्सा है।
तुम हर समय इतने तनाव में क्यों रहते हो?
आप सही कह रहे हैं, सर।
सच कहूँ तो, मेरा तलाक़ हो गया।
मुझे लगता है कि इस वजह से मुझे ऐसा महसूस हो रहा है।
तलाक़?
तुम इससे बेहतर फ़ैसला नहीं ले सकते थे।
तुम्हारा तनाव अब कम हो जाएगा।
नहीं, यह सच नहीं है।
जब मैं काम के बाद अंधेरे घर में क़दम रखता हूँ,
तो वह ख़ाली और बेजान लगता है।
लेकिन तुम बिजली का बिल बचा लेते हो।
जब मैं अकेले खाना खाता हूँ,
तो सोचता हूँ कि मेरी ज़िंदगी ऐसी क्यों हो गई।
सूप किचन में जाया करो।
चुनाव के मौसम में, विशेष भोजन परोसा जाता है वहाँ
विधानसभा के सदस्यों द्वारा।
लेकिन अगर बीमार पड़ गया या…
तुम्हें सूचीभेदन की ज़रूरत है। उठो।
-सूचीभेदन? -उठो।
-लेकिन… -जैकेट उतारो।
लेकिन मैंने पहले कभी सूचीभेदन नहीं करवाया।
यह मुझे दो, और इधर आओ।
-माफ़ कीजिए? सर, बस एक मिनट। -इधर आओ। बस लेट जाओ।
दबा हुआ ग़ुस्सा निकालने के लिए सूचीभेदन से बेहतर कुछ नहीं।
हे भगवान, डॉ. पाक।
आपकी उम्र क्या है, सर? आप इतने ताक़तवर कैसे हैं?
यह तलाक़ के फ़ायदों में से एक है।
मुझे बहस में समय बर्बाद नहीं करना पड़ता,
इसलिए मैं जोश से भरा रहता हूँ।
क्या यह अफ़सोस की बात नहीं है?
अगर आपके पास भरपूर जोश है लेकिन रात को अकेलापन महसूस होता है…
ओटीटी!
बस वही देखो।
ओटीटी…
ओटीटी।
मैं हेगू पॉइंट दबा दूँगा, तो बस आराम से लेटो और झपकी ले लो।
आप सच में एक अद्भुत डॉक्टर हैं।
हेलो?
अरे, सुश्री चोई।
सच में?
क्या तुम अभी ख़ाली हो?
मैं बस बहुत उत्साहित हूँ, इतना ही।
ठीक है, मैं अभी निकलता हूँ।
एक औरत?
जब समय हो जाएगा, तब नर्स सुइयाँ निकाल देगी।
दर्द कर रहा है।
उफ़, बहुत चुभन हो रही है।
ओह, मेरी पीठ।
मेरी पीठ दर्द कर रही है।
धत्त।
-हाँ, सर? -उफ़, बस…
बस क्या, सर?
नहीं, हम अभी भी इंतज़ार कर रहे हैं।
कुछ ज़रूरी काम आ गया, इसलिए आज और कोई परामर्श नहीं होगा।
सर?
उफ़, बस उनका पीछा करो!
-अरे, उनके पीछे जाओ। -जल्दी करो!
हेयर सलून
अच्छा, मुझे तुमसे कुछ कहना था।
अच्छा हुआ तुम मिल गई।
पर ऐसा चेहरा क्यों बना रखा है?
कुछ नहीं, मैडम।
नहीं, यक़ीनन कुछ तो है। क्या हुआ?
उसके पिता अभी अस्पताल में हैं,
लेकिन वे उन्हें वापस घर भेजने वाले हैं क्योंकि अभी तक उनके पैसे नहीं चुकाए।
वे उनका इलाज किए बिना वापस घर भेजने वाले हैं।
हे भगवान! बेचारी।
शायद किसी तरह संभाल लेंगे
अगर हम अपना मौजूदा घर बेचकर छोटे घर में चले जाएँ,
पर अभी कोई मकान ख़ाली नहीं है।
तुम उनसे क्यों नहीं पूछती?
चुप रहो। उनके पास इतने पैसे कहाँ से आएँगे।
यह लो।
यह क्या है?
दरअसल, मैं इसे संभालकर रखी थी, प्रतिभूति राशि के लिए
जब मुझे अपने लिए घर मिल जाए।
अपने लिए घर? तुम नया घर क्यों ढूँढ़ रही हो?
मेरी कुछ वजहें हैं।
पर मुझे लगता है कि मुझसे ज़्यादा तुम्हें इसकी ज़रूरत है।
इससे अपने पिता के अस्पताल के पैसे भर दो।
मैडम, आप सबसे अच्छी हैं।
बस ले लो और ब्याज के साथ लौटा देना।
मैं इसकी गवाह हूँ, ठीक है?
मैडम, बहुत-बहुत शुक्रिया।
मेरे पति और भाई-बहन में से कोई भी मदद के लिए आगे नहीं आया।
हम एक-दूसरे को काफ़ी समय से जानते हैं।
जब मैं घर बेचूँगी तब ब्याज के साथ चुका दूँगी।
ब्याज की चिंता मत करो।
बस जब मैं कोई घर ढूँढ़ लूँ, तो दलाली माफ़ कर देना।
मैडम, क्या चल रहा है? आप घर क्यों ढूँढ़ रही हैं?
मुझे घर जाकर खाना बनाना है।
मेरे पति सिर्फ़ ताज़ा बना खाना खाते हैं।
धन्यवाद, मैडम। मैं जल्द से जल्द लौटा दूँगी!
अलविदा, मैडम!
देवियों, क्या तुम बाल कटवाने आई हो?
-हम बाद में फिर आएँगे। -क्या?
माफ़ कीजिए, अलविदा।
मुझे खेद है।
आओ, अपनी पसंद से चुनो!
अचानक वह यहाँ क्यों आए?
मुझे क्या पता?
पर वह बहुत उत्साहित लग रहे हैं।
ज़रा रुको। यह टाइटैनिक है ना?
यह ठीक से चलता है और क़ीमत 1,50,000 वॉन है।
-तुम ज़्यादा उत्साहित लग रहे हो। -तुम्हें कैसे पता?
तुम्हारा चेहरा वैसा ही लग रहा है जैसे बचपन में खज़ाना ढूँढ़ने वाले खेल में होता था।
क्या मैं इतना ज़ाहिर हूँ? क्या यह काम करता है, सर?
हाँ, और 1,50,000 वॉन में तुम्हारा हो सकता है।
अरे, अब खज़ाने की तलाश बंद करो और चलो।
तुम 1,30,000 वॉन में ले लोगे?
मुझे…
ये सारी चीज़ें कहाँ से आती हैं?
कहते हैं कि पिस्सू बाज़ार में पिस्सू ही हाथ आते हैं।
स्रोत जानने की कोशिश मत करो।
देखो, यह एक छोटा कैसेट प्लेयर है।
वाह, कमाल है!
यक़ीन नहीं होता कि यह अब भी मिलता है।
यह एक दुर्लभ खोज है, सर।
-क्या तुम इसे खरीदने वाले हो? -पागल नहीं हूँ कि छोड़ दूँ।
20,000 वॉन की छूट दोगे?
मैं इसे नुक़सान में बेच रहा हूँ।
ओह, यह नुक़सान में बेच रहा है।
अरे!
वह ग़ायब हो गए!
-गड़बड़ हो गई। -धत्त तेरी।
-अब क्या करें? -शुक्रिया, सर।
-अलविदा। -अलविदा, सर।
-धत्त तेरी! -अब क्या करें?
-अरे, उधर देखो। -सही है।
उनके बगल में कौन है?
सुश्री वू?
-मैडम। -सुश्री वू।
-मैडम।
-नमस्ते। -नमस्ते।
तुम कौन हो?
हम प्लस जेनरल इंश्योरेंस से हैं।
आपने तलाक़ बीमा दावा दायर किया था।
अच्छा, तलाक़।
मैंने तलाक़ ले लिया।
लेकिन बीमा कंपनी के कर्मचारी यहाँ क्यों आए हैं?
हम यहाँ इसलिए आए हैं क्योंकि आपने बीमा दावा दायर किया था।
हाँ, सही कहा। बीमा दावा।
मुझे भुगतान कब मिलेगा?
हम आपको यही समझाना चाहते हैं।
क्या अभी बात करने का सही समय है?
क्या तुमने 90 दिनों की बात कही?
हाँ, इसे प्रतीक्षा अवधि कहा जाता है।
पॉलिसी लेने के बाद 90 दिन इंतजार करना होगा, तभी आपकी व्याप्ति प्रभावी होगी।
मुझे यक़ीन है जब आपने हस्ताक्षर किया था, तब आपको यह बताया गया होगा।
शायद सुना था।
मैंने सुना ही होगा।
तो क्या मुझे 90 दिनों के बाद तलाक़ लेना चाहिए?
तकनीकी रूप से, हाँ।
लेकिन क्या आप इस दौरान दम्पति परामर्श आज़माना चाहेंगी?
"दम्पति परामर्श?"
हाँ।
हम अपने पॉलिसीधारकों के लिए वैवाहिक सहायता योजनाएँ प्रदान करते हैं
ताकि वे अपने वैवाहिक संबंधों को सुधार सकें।
"वैवाहिक सहायता?"
हाँ, आप दम्पति परामर्श प्राप्त कर सकती हैं
या जोड़ों के लिए निर्धारित गतिविधियों में भाग ले सकती हैं।
उदाहरण के लिए, आप दोनों साथ में बॉलरूम नृत्य पाठ ले सकते हैं।
नहीं, मुझे इनमें से कुछ भी नहीं चाहिए।
इसमें कोई अतिरिक्त शुल्क नहीं लगेगा,
और आपको अच्छा लगेगा अगर आप इसे एक बार आज़माएँगी।
मैं…
तलाक़ ले रही हूँ।
लेकिन आप उन्हें छोड़ना क्यों चाहती हैं?
अब तक तो आप उनके साथ रहीं हैं।
क्योंकि मेरे पति अभी भी जोश से भरे हुए हैं।
जोश से भरे?
तो फिर मैं 90 दिनों के बाद बीमा दावा दायर कर दूँगी।
सब तय हो गया है, सही?
हाँ, मैडम।
अपना ख़याल रखना।
अगर आपको कभी कोई मदद चाहिए हो,
तो कृपया मुझसे संपर्क करें।
धन्यवाद, बीमा वाली मिस।
जाओ अब।
-हम चलते हैं, मैडम। -ठीक है।
-अलविदा। -अलविदा।
अलविदा।
कृपया हमें इस बीमा उत्पाद की प्रगति की ख़बर दें।
जो जोख़िम-संबंधी डेटा और नीति एवं शर्तें आपने मुझे दी थीं,
उन्हें संबंधित विभागों को सौंप दिया गया है।
वे हमें इस महीने के अंत तक सूचित करेंगे कि कोई संशोधन आवश्यक हैं या नहीं।
हमें जल्द से जल्द यह सुनिश्चित करना होगा
कि हम इस उत्पाद को प्लस जेनरल इंश्योरेंस से पहले लॉन्च करें।
लेकिन हमारे पास वर्तमान में जो जोख़िम-संबंधी डेटा है, वह अपर्याप्त है।
इसमें समय लगेगा।
सच में?
तो फिर मैं बाहरी टीमों के साथ मिलकर आवश्यक अतिरिक्त डेटा एकत्र करती हूँ।
ठीक है, मैडम।
वह वास्तविक जीवन में कैसी लगीं?
वह हमारी उम्मीद से ज़्यादा दृढ़ संकल्पित लगीं।
जब हमने उन्हें 90 दिन की प्रतीक्षा अवधि के बारे में बताया,
तो उन्होंने कहा वह 90 दिनों के बाद दावा दायर करेंगी।
हमने उन्हें दम्पति परामर्श की पेशकश की,
लेकिन उन्होंने मना कर दिया और तलाक़ लेने पर अड़ी रहीं।
सच में?
और उनके पति का क्या?
अच्छा, असल में बात यह है…
उनके पति का तलाक़ को लेकर बहुत सकारात्मक दृष्टिकोण है।
उन्होंने तलाक़ के बारे में मेरी कही गई नकारात्मक बातों के बावजूद अपना फ़ैसला नहीं बदला।
मुझे पक्का यक़ीन नहीं है,
लेकिन मुझे लगता है कि उनके पति का किसी और औरत के साथ रिश्ता है।
किसी और औरत?
वह सही कह रहा है।
वह एक अज्ञात औरत के साथ ग़ायब हो गए।
वह ग़ायब नहीं हुए। हमने उन्हें तुम्हारी वजह से खो दिया।
यही कारण है कि मैं शादी नहीं कर रही हूँ।
लेकिन…
मुझे लगा कि सुश्री वू सियॉन-ही अभी तैयार नहीं थीं।
तुम्हारा क्या मतलब है?
उन्हें वित्तीय मामलों की कोई समझ नहीं है
और वह असली दुनिया को लेकर भी नादान लगीं।
सबसे बड़ी बात,
वह अब भी अपने पति की परवाह करती हैं।
मुझे भी ऐसा ही लगा।
इतना सब होने के बावजूद, वह अब भी उनके लिए खाना बनाती और उनकी देखभाल करती हैं
और उन्हें "मेरे पति" कहकर बुलाती हैं।
आख़िर उन्होंने एक लंबा समय साथ बिताया है।
सिर्फ़ तलाक़ के कागज़ात भरने से कोई आदत नहीं बदल जाती।
उनकी उम्र की महिला के लिए मुश्किल हो सकता है अगर उनकी दिनचर्या अचानक बदल जाए।
हमारे लिए सिर्फ़ यह मायने रखता है
कि वे क़ानूनी रूप से तलाक़ लेते हैं या नहीं।
इससे कोई फ़र्क नहीं पड़ता कि वे असल में साथ रह रहे हैं या नहीं।
मैं सहमत हूँ।
वहाँ बस खोया सा चेहरा लेकर बैठे मत रहो।
कोई समाधान सोचो या कुछ करो।
यह बहुत निराशाजनक है।
नोह कि-जून, क्या तुम्हारे पास कोई चतुर उपाय नहीं है?
अगर हम इस तलाक़ को नहीं रोक सके…
लेकिन हमें इसे रोकना होगा!
-अगर हम इस तलाक़ को नहीं रोक सके… -क्या?
मैंने अभी तो कहा कि हमें इसे रोकना होगा!
अनुच्छेद दो। व्याप्ति की परिधि।
इस अनुच्छेद दो की सटीक शर्तें और नियम क्या हैं?
"बीमा अनुबंध में उल्लिखित व्यक्ति एक वयस्क पुरुष या महिला हो
जो 18 से 80 वर्ष की उम्र के बीच हो और जो वर्तमान में किसी अवैध संबंध में न हो।"
-तुम कह रहे हो कि… -यही है।
-क्या है? -एक अवैध संबंध।
अगर हम यह साबित कर सकें कि पति का कोई अवैध संबंध है,
तो हम इस अनुबंध को अमान्य घोषित कर सकते हैं।
तुम्हारा "अमान्य" से क्या मतलब है?
यह समाप्त नहीं होगा। यह अमान्य कर दिया जाएगा।
यह पागलपन है।
क्योंकि अमान्य अनुबंध का यही अर्थ होता है, न कि समाप्ति।
तो यह हमारी चुनौति को प्रभावित नहीं करेगा।
बिल्कुल सही।
शानदार! नोह कि-जून, तुम सच में चतुर हो!
हम अब तैयार हैं। चलो इस अवैध संबंध का कोई सबूत ढूँढ़ते हैं
और इस अनुबंध को अमान्य करते हैं।
तो अब हम किसी के निजी जीवन में छान-बीन करेंगे?
क्या सच में ऐसा करना ज़रूरी है?
क्या?
क्या उनके निजी जीवन की बातें उजागर करके सुश्री वू को दुख पहुँचाना ज़रूरी है?
उन्होंने तलाक़ लेने का फ़ैसला लिया है और पहले से ही दुखी होंगी।
हमें करना होगा।
यह इस प्रोजेक्ट की सफलता के लिए ज़रूरी है।
भले ही सुश्री वू सियॉन-ही को कोई लाभ न मिले?
इस उत्पाद को आधिकारिक रूप से लॉन्च करना होगा
ताकि सुश्री वू सियॉन-ही जैसे अन्य लोग लाभ प्राप्त कर सकें।
अगर यह लॉन्च नहीं हुआ, तो यह उत्पाद बन ही नहीं पाएगा।
सिर्फ़ एक नमूना बनकर रह जाएगा।
मैडम!
क्या आपने किराने का सामान ख़रीदा?
-क्या? -क्या आप किराने की ख़रीदारी के लिए गई थीं?
हाँ, ऐसा ही कुछ।
क्या तुमने दोपहर का खाना खाया?
आपको पता है अभी क्या समय हुआ है? रात के खाने का समय हो गया है।
और आपका क्या?
ओह, मैं…
आज कौन-सी तारीख़ है?
आज चौथी तारीख़ है।
हे भगवान, परसों मेरी सासु-माँ की पुण्यतिथि है।
मुझे कुछ चावल के केक मंगवाने होंगे।
वैसे, तुम्हें वे कैसे लगे?
क्या मतलब?
डॉ. पाक ने कुछ दिन पहले हमसे कंबल ख़रीदे थे।
कंबल?
आपको याद नहीं? उन्होंने होटल-गुणवत्ता वाले कंबलों का पूरा सेट ख़रीदा था।
कौन-से कंबल?
उन्होंने इटली से आयात किए गए कंबल कुछ दिन पहले ख़रीदे थे…
तुमने क्या कहा, उन्होंने क्या ख़रीदा था?
कंबल।
कंबल जो…
शायद मैंने उन्हें किसी और ग्राहक से ग़लत मिला दिया।
समय तो देखो। मुझे रात का खाना बनाना होगा।
अब मैं घर जाती हूँ।
-धन्यवाद। -अलविदा, सर।
-मैं तुम्हें बाहर मिलूँगा। -ठीक है।
अतिथि प्रतिक्रिया पत्रक
तुम अभी बहुत प्यारे लग रहे हो, तुम्हें पता है?
तुम्हारा क्या ख़याल है?
प्यारा है।
मुसीबत
वरिष्ठ प्रबंध निदेशक जेयॉन नाह-रे
धत्त तेरी। अब क्या?
मर क्यों नहीं जाते!
बस मर जाओ, बेवकूफ़।
अब, इसे खींचो।
कहते हैं कोई प्यारा लगे, तो बात बन गई।
वरिष्ठ प्रबंध निदेशक जेयॉन नाह-रे
मैं ऐसी जटिल चीज़ें बिल्कुल सह नहीं सकती।
तुम कुछ लेने आए थे?
हाँ, मेरी घड़ी।
-वह तुम्हारी कलाई पर है। -हाँ, है तो सही।
मेरा मतलब था, मेरी अलार्म घड़ी।
तुमने वह सुबह ले ली थी।
सही है।
दरअसल, मैं कुछ लेने नहीं आया।
फिर क्या हुआ?
मैं माफ़ी माँगने आया हूँ।
तुम आज मुझसे निराश हो गई थी, है ना?
वह निराशा नहीं थी, बल्कि ऐसा लगा कि तुम अनजाने से हो।
मैंने सोचा क्या तुम वही श्री. नोह हो जिसे मैं जानती हूँ,
या फिर मेरी ग़लतफ़हमी थी।
सुश्री कैंग, कृपया बैठो।
यह एक बहाने जैसा लगेगा,
लेकिन यही सबसे अच्छा तरीका था जो मैं सोच सका,
क्योंकि हमें अपनी चुनौती पूरी करनी है।
लेकिन मैं सोचता रहा कि क्या इस तलाक़ को रोकना
सही फ़ैसला होगा या नहीं।
इसलिए मैंने एक तरीका ढूँढ़ा जिससे हम अपनी चुनौती पूरा कर सकें, भले ही वे तलाक़ ले लें।
और अगर उनका सच में कोई अवैध रिश्ता है, और वे तलाक़ ले लेते हैं,
तो यह मेरे मन पर उतना भारी नहीं पड़ेगा।
मैं…
मैं डरपोक हूँ, है न?
नहीं, मुझे नहीं पता था कि तुम्हारे फ़ैसले के पीछे ऐसी कोई वजह थी।
कोई तो वजह होगी कि जेयॉन-माह्न मुझे मुसीबत बुलाता है।
मैं तर्क-वितर्क और आत्म-युक्तिकरण का इस्तेमाल करके
कमियाँ ढूँढ़ने और चीज़ों से बचने में माहिर हूँ।
इस ग़लतफ़हमी के लिए मुझे अफ़सोस है।
बिल्कुल नहीं। मैं यहाँ इस कारण से नहीं आया था।
मुझे बस इस बात की चिंता थी
कि कहीं मैंने तुम्हारी भावनाओं को ठेस तो नहीं पहुँचाई।
तुम्हारे चेहरे पर वह भाव नहीं भूल पा रहा था।
मैं बस…
जवाब ढूँढ़ रही थी।
मुझे तकलीफ़ क्यों हुई?
वह सिर्फ़ काम था, लेकिन फिर भी मुझे ऐसा क्यों लगा?
अगर ये श्री. आह्न होते,
या आ-यॉन्ग होती,
तो भी क्या मुझे ऐसा ही महसूस होता?
या इसलिए क्योंकि वह तुम थे।
अब मैं इस मद्धम क्षेत्र में नहीं रह सकता।
नहीं। मैं नहीं रहना चाहता।
विशेष धन्यवाद पाक यॉन्ग-क्यू और चा मी-क्योंग को उनकी विशेष उपस्थिति के लिए
घर अदला-बदली?
लेकिन कि-जून का सामान तो अभी भी यहाँ है।
-क्या तुम और सुश्री कैंग… -तुम दोनों के बीच क्या चल रहा है?
-मैं सोच रहा था… -मैं सोच रही थी…
मैं नहीं चाहती कि तुम मुझे पसंद करो।
मुझे नहीं पता ऐसा कैसे करते हैं।
प्यार करने के लिए बचपना ज़रूरी है।
फिर से बताओ। तुम बीमा कंपनी से हो, सही?
इसी वजह से आप तलाक़ लेना चाहती हैं?
तो क्या हमने अपनी चुनौती पूरी कर ली?
अभी नहीं। हमें अभी एक असली चुनौती से निपटना है।
चुनौती?
उप-शीर्षक अनुवादक: नताशा आचार्य